
CONSILIUL LOCAL AL MUNICIPIULUI TIMIȘOARA
DIRECȚIA DE ASISTENȚĂ SOCIALĂ A MUNICIPIULUI TIMIȘOARA

„În slujba oamenilor”

Nr. 6020/08.04.2021
RAPORT DE SPECIALITATE

privind aprobarea acordului de parteneriat între Direcția de Asistență Socială a Municipiului Timișoara și Asociația Luptă, Zâmbește Trăiește Timiș  pentru   propunerea de proiect   
”PRO Freidorf –Incluziune socială și parteneriat activ pentru combaterea marginalizării”  și  a depunerii fișei de proiect către Grupul de Acțiune Locala Freidorf
Asociația Grupul Local de Acțiune Freidorf a lansat un apel de proiecte conform Ghidului Solicitantului – Acțiuni interculturale și sociale în cadrul apelului de selecție nr. POCU/GAL/2020/5/3/S 5.1, Măsura 11 – Acțiuni interculturale și sociale pentru integrarea socială, îmbunătățirea imaginii publice și realizarea de studii de referință, valoarea maxima eligibilă 330000 euro (1 euro= 4,7271 lei). Direcţia de Asistenţă Socială a Municipiului Timișoara intenționează să elaboreze  o propunere de proiect, cu titlul ”PRO Freidorf –Incluziune socială și parteneriat activ pentru combaterea marginalizării”, pe care să o depună spre evaluare, cu respectarea termenului limită de depunere de 26.04.2021
Apelul reprezintă  o oportunitate de a solicita finanțare din fonduri nerambursabile pentru un tip de intervenție necesară la nivelul populației în risc de sărăcie și excluziune socială, cu precădere din în zonele urbane marginalizate cu de pe teritoriul delimitat prin Strategia de Dezvoltare Locală Freidorf (SDL Freidorf). Pe teritoriul SDL Freidorf  se găsesc trei Zone Urbane Marginalizate (ZUM) cu procent însemnat de  locuitori care sunt în risc de sărăcie și marginalizare socială precum și un procent însemnat de persoane de etnie roma.  Printre problemele identificare la nivelul celor 3 ZUM-uri a fost nivelul scăzut de educație al locuitorilor, dependența de ajutoare sociale, dificultăți în integrarea pe piața muncii, lipsa de informare si de sprijin in accesare resurselor la nivelul comunității, stare de sănătate precară.   
Proiectul pentru care se solicită finanțarea, își propune să ofere servicii sociale în cadrul unui centru de asistență comunitară pentru persoanele care locuiesc în teritoriul SDL Freidorf și sunt expuse riscului de sărăcie și marginalizare socială. Centrul comunitar va fi localizat chiar in interiorul ZUM 1 Freidorf – str. 16 Decembrie 1989 nr. 13. Intervenția în cadrul serviciului social se va concentra în principal asupra adulților și se vor acorda servicii specifice cum ar fi  consiliere/informare socială, consiliere psihologică, facilitare a accesului pe piaţa muncii, educaţie extracurriculară, facilitare a accesului la o locuinţă, promovarea unui stil de viaţă sănătos şi activ, comunicare şi monitorizare situaţii de risc, acompaniere în scopul prevenirii şi combaterii izolării sociale, procurarea actelor de identitate (certificate de naştere, cărţi de identitate) cu scopul reducerii riscului de marginalizare socială și combaterii discriminării. Se dorește, de asemenea, realizarea de demersuri de promovare a incluziunii sociale a persoanelor defavorizate  și prin conştientizarea şi sensibilizarea  publicului privind riscul de excluziune socială, respectarea drepturilor sociale şi promovarea măsurilor de asistenţă socială, mediere socială. În plus, prin proiect vor fi organizare mai multe evenimente cultural-artistice și sportive la care vor participa persoane în risc de sărăcie și marginalizare socială, inclusiv copii și vor avea loc acțiuni de combatere a discriminării și stigmatizării. Locația propusă pentru furnizarea de servicii de tip centru de asistență comunitară este situată pe bl. 16 Decembrie 1989 nr. 13, spațiul de la această adresă fiind atribuit cu contract de comodat către Direcția de Asistență Socială a municipiului Timișoara, pe o perioadă de 10 ani prin HCL nr. 399/31.10.2017. 

Proiectul se adreseze  unui număr minim  de 511 persoane aflate în risc de sărăcie sau excluziune socială, dintre care  minim 100 de etnie roma, din teritoriul acoperit de Strategia de Dezvoltare Locală a GAL Freidorf. Obiectivul general al proiectului este Reducerea numărului de persoane aflate în risc de sărăcie, marginalizare socială  și prevenirea fenomenului de excluziune socială, a discriminării și desegregării pentru locuitorii din teritoriul delimitat de Strategia de Dezvoltare Locala (SDL) Freidorf (romă și non-romă) prin furnizarea de servicii integrate pentru un număr minim de 511 persoane din care minim 100 romi. Obiectivul general se va realiza prin: (1) dezvoltarea unui serviciu de asistență comunitară pentru 161 persoane din care minim 45 romi; (2) derularea de activități de promovare a interculturalitatii, combaterea discriminării, organizarea de evenimente cultural sportive pentru un număr de minim de 350  persoane din care  minim 55 de etnie roma; (3) realizarea de acțiuni pentru îmbunătățirea imaginii publice a persoanelor din categorii vulnerabile precum si realizarea de studii de referință/analiza diagnostic. 
Pentru realizarea cu succes a obiectivelor proiectului, DAS MT a considerat că este necesară identificarea și a unui partener  privat (organizație neguvernamentală) care are expertiză în  realizarea derularea de acțiuni privind combaterea discriminării, organizarea de evenimente cultural-artistice și sportive, precum și experiență în promovarea voluntariatului.  Astfel în perioada 20 februarie-17 martie 2021, în conformitate cu prevederile Ghidului Solicitantului aplicabil, s-au  realizat demersurile în vederea selecției unui partener privat, selecție finalizată conform raportului de selecție nr. 4469/15.03.2021 prin care Asociația Luptă, Zâmbește Trăiește Timiș a fost declarată ofertant calificat. 
Proiectul este propus spre a se derula pe o perioadă de 18 luni. Dintre acestea 6 luni vor fi dedicate realizării de reparații curente la clădirea atribuită Direcției de Asistență Socială a Municipiului Timișoara, pentru a putea funcționa ca și centru de asistenta comunitară, cod serviciu social 8899 CZ-PN-V , precum și recrutării membrilor grupului țintă. Pe o perioadă de 12 luni vor fi acordate servicii sociale de asistență comunitară. Activitățile cu specific cultural artistic și sportiv vor fi derulate de partener la sediul acestuia str. Mareșal Averescu nr.3C, localizat pe teritoriul SDL Freidorf,  și se vor derula pe întreaga perioadă de implementare a proiectului. Pentru a asigura sustenabilitatea proiectului, serviciile sociale vor fi acordate și pe o perioadă de minim 6 luni ulterior finalizării finanțării din fonduri europene.  
Având în vedere cele de mai sus, valoarea totală a proiectului  este în cuantum de 1.559.874,05 lei, distribuită astfel:

-Lider de proiect- Direcţia de Asistenţă Socială a Municipiului Timişoara: 1.155.163,80 lei, din care valoare totală eligibilă 1.155.163,80  lei, din care  contribuție proprie 23.103,28 lei (reprezentând 2% din valoarea eligibilă);
-Partener-Asociația Luptă, Zâmbește Trăiește Timiș: 404.710,25 lei, din care valoare totală eligibilă  404.710,25 lei, din care contribuție proprie 0 lei .
Având în vedere cele menționate anterior propunem:
1. Aprobarea depunerii fișei de proiect, pentru proiectul ”PRO Freidorf –Incluziune socială și parteneriat activ pentru combaterea marginalizării”, în vederea solicitării de finanțare către GAL Freidorf – Intervenția 11 Acțiuni interculturale și sociale pentru integrare socială îmbunătățirea imaginii publice și realizarea de studii de referință , POCU/GAL/2020/5/3/S 5.1;
2. Aprobarea acordului de parteneriat pentru implementare proiectului ”PRO Freidorf –Incluziune socială și parteneriat activ pentru combaterea marginalizării”  între Direcția de Asistență Socială a Municipiului Timișoara și Asociația Luptă, Zâmbește Trăiește Timiș conform Anexei 1

